CELEX: 32014R1097
Language: da
Date: 2014-10-17 00:00:00
Title: Kommissionens gennemførelsesforordning (EU) nr. 1097/2014 af 17. oktober 2014 om ændring af forordning (EU) nr. 479/2010 om medlemsstaternes meddelelser om mælk og mejeriprodukter

18.10.2014   
               
               
                  DA
               
               
                  Den Europæiske Unions Tidende
               
               
                  L 300/39
               
            KOMMISSIONENS GENNEMFØRELSESFORORDNING (EU) Nr. 1097/2014
      af 17. oktober 2014
      om ændring af forordning (EU) nr. 479/2010 om medlemsstaternes meddelelser om mælk og mejeriprodukter
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 151, stk. 3, sammenholdt med artikel 223, stk. 3, og
      ud fra følgende betragtninger:
      
                  (1)
               
               
                  I artikel 151 i forordning (EU) nr. 1308/2013 fastlægges en forpligtelse for de første opkøbere af råmælk fra den 1. april 2015 giver den kompetente nationale myndighed meddelelse om den samlede mængde af råmælk, der er blevet leveret til dem hver måned, og for medlemsstaterne at underrette Kommissionen om denne mængde. Regler om tidspunktet for sådanne erklæringer og meddelelser bør derfor fastlægges i Kommissionens forordning (EU) nr. 479/2010 (2).
               
            
                  (2)
               
               
                  De meddelelser, der er omhandlet i artikel 1 i forordning (EU) nr. 479/2010, vedrører støtteordninger, som ikke længere er relevante og derfor bør udgå.
               
            
                  (3)
               
               
                  I henhold til Kommissionens forordning (EF) nr. 792/2009 (3) blev forpligtelsen til at anvende informationssystemerne i overensstemmelse med nævnte forordning indført i forordning (EU) nr. 479/2010 ved Kommissionens gennemførelsesforordning (EU) nr. 1333/2013 (4), undtagen for de meddelelser, der er nævnt i artikel 2, 4 og 6 i forordning (EU) nr. 479/2010. Informationssystemets tilpasninger, der er nødvendige for at behandle disse anmeldelser, vil være fuldført ved udgangen af 2014. Forordning (EU) nr. 479/2010 bør derfor ændres i overensstemmelse hermed.
               
            
                  (4)
               
               
                  Foranstaltningerne i denne forordning er i overensstemmelse med udtalelse fra -Komitéen for den Fælles Markedsordning for Landbrugsprodukter —
               
            VEDTAGET DENNE FORORDNING:
      Artikel 1
      I forordning (EU) nr. 479/2010 foretages følgende ændringer:
      
                  1)
               
               
                  Kapitel I udgår.
               
            
                  2)
               
               
                  Som kapitel Ia indsættes:
                  »KAPITEL Ia
                  
                     LEVERANCER AF RÅ MÆLK TIL FØRSTE OPKØBERE
                  
                  Artikel 1a
                  1.   Fra den 1. maj 2015 meddeler medlemsstaterne senest den 25. i hver måned Kommissionen de samlede mængder af rå komælk, der er leveret i den foregående måned til første opkøbere, der er etableret på deres område, i henhold til artikel 151 i forordning (EU) nr. 1308/2013. Den samlede mængde rå komælk, der leveres, skal udtrykkes i kg og henvise til mælk med det reelle fedtindhold.
                  2.   Medlemsstaterne træffer passende foranstaltninger for at sikre, at alle de første opkøbere, der er etableret på deres område, giver den kompetente nationale myndighed meddelelse om den samlede mængde af råmælk, der er blevet leveret til dem hver måned, på en rettidig og præcis måde, med henblik på at overholde den frist, der er fastsat i stk. 1.«
               
            
                  3)
               
               
                  I litra b) i artikel 2, stk. 3, udgår ordene »om muligt«.
               
            
                  4)
               
               
                  I artikel 4 erstattes henvisningen til del K med en henvisning til del J.
               
            
                  5)
               
               
                  Artikel 8 affattes således:
                  »Artikel 8
                  1.   De meddelelser, der er nævnt i denne forordning, sendes i overensstemmelse med bestemmelserne i Kommissionens forordning (EF) nr. 792/2009 (*).
                  2.   Uanset stk. 1 sendes de meddelelser, der er nævnt i artikel 2, 4 og 6, indtil den 31. december 2014 elektronisk efter de metoder, som Kommissionen har udarbejdet til brug hertil. Meddelelsernes form og indhold defineres på grundlag af standardforlæg eller metoder, som Kommissionen har udarbejdet til brug for myndighederne. Disse forlæg og metoder tilpasses og ajourføres, efter at den forvaltningskomité, der er nævnt i artikel 229 i forordning (EU) nr. 1308/2013, og de berørte myndigheder eventuelt er blevet underrettet.
                  
                     (*)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).«"
						
               
            Artikel 2
      Denne forordning træder i kraft på syvendedagen efter offentliggørelsen i Den Europæiske Unions Tidende.
      Den anvendes fra den 1. november 2014.
      Artikel 1, stk. 2, anvendes dog fra den 1. maj 2015.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 17. oktober 2014.
         
            
               På Kommissionens vegne
            
            José Manuel BARROSO
            
               Formand
            
         
      
      
         (1)  EUT L 347 af 20.12.2013, s. 671.
      
         (2)  Kommissionens forordning (EU) nr. 479/2010 af 1. juni 2010 om gennemførelsesbestemmelser til Rådets forordning (EF) nr. 1234/2007 for så vidt angår medlemsstaternes meddelelser til Kommissionen om mælk og mejeriprodukter (EUT L 135 af 2.6.2010, s. 26).
      
         (3)  Kommissionens forordning (EF) nr. 792/2009 af 31. august 2009 om gennemførelsesbestemmelser for medlemsstaternes formidling til Kommissionen af oplysninger og dokumenter som led i gennemførelsen af de fælles markedsordninger, ordningen med direkte betalinger, fremme af landbrugsprodukter og ordningerne for fjernområderne og øerne i Det Ægæiske Hav (EUT L 228 af 1.9.2009, s. 3).
      
         (4)  Kommissionens gennemførelsesforordning (EU) nr. 1333/2013 af 13. december 2013 om ændring af forordning (EF) nr. 1709/2003, (EF) nr. 1345/2005, (EF) nr. 972/2006, (EF) nr. 341/2007, (EF) nr. 1454/2007, (EF) nr. 826/2008, (EF) nr. 1296/2008, (EF) nr. 1130/2009, (EU) nr. 1272/2009 og (EU) nr. 479/2010 for så vidt angår underretningsforpligtelserne inden for rammerne af den fælles markedsordning for landbrugsprodukter (EUT L 335 af 14.12.2013, s. 8).